Ayo Edebiri

Ayo Edebiri (Boston, Massachusetts, AEB, 1995eko urriaren 3a) estatubatuar komediantea, idazlea, ekoizlea eta aktorea da. Comedy Centraleko Up Next-en agertu zen, eta Olivia Craigheadekin batera Iconography podcastaren anfitrioikidea da. Ezaguna da 2020an Big Mouth-en Missy pertsonaia egiteagatik eta 2022an The Bear-en, Sidney pertsonaia.

 Biografia 
Edebiri Bostonen jaio zen eta familia erlijioso pentekostal batean hazi zen. Amak Barbadosetik emigratu zuen eta aitak Joruba herritik. Lehenik eta behin, komedia interesatu zitzaion, zortzigarren graduko antzerki-klasean. Ondoren, inprobisazio-klubean sartu zen Boston Latin Schoolen.

Edebiri New Yorkeko Unibertsitatera joan zen eta han irakaskuntzan lizentziatu zen. Unibertsitateko hirugarren urteko ikasle zela, komedian karrera bat egiteko prestatzen hasi zen eta pasantia egin zuen Upright Citizens Brigade-n.

 Ibilbidea 

 Zinema eta telebista 
Edebiri stand-up komediantea da eta stand-up set bat egin zuen Comedy Centralen Up Next delakoan. 2020ko maiatzean Ayo and Rachel Are Single serie digitala hasi zen sarean transmititzen, eta Rachel Sennott lagun eta lankide komediantearekin batera idatzi eta protagonizatu zuen.

Telebistarako idazten du eta The Rundown with Robin Thede eta NBCko Sunnyseten denboraldi bakarrerako idatzi zuen. Edebiri Big Mouth-eko erredakzio-taldean hasi zen programaren laugarren denboraldian. Jenny Slatek Missyren pertsonaiari ahotsa jartzeari  utzi ondoren, papera aktore beltz batek interpreta zezan, Edebirik entzunaldi bat egin zuen eta ordezkapen gisa hautatu zuten 2020ko abuztuan. Laugarren denboraldiaren amaieran hasi zen pertsonaia horri ahotsa jartzen. Edebiri idazle eta aktore izan zen Dickinson-en bigarren denboraldian Apple TV+ katean. Bigarren mailako aktore lana egin zuen Jennifer E. Smith-en Hola, adiós y todo lo que pasó eleberriaren 2022ko egokitzapen zinematografikoan, 

2022an, Edebirik ospe handiagoa lortu zuen Huluko (harpidetza bidezko telebista, bideo edo streaming zerbitzua) The Bear komedia-saileko kide nagusi lanean. Independent Spirit saria eta Gotham sarietarako eta Kritika Zinematografikoaren Sarietarako izendapenak jaso zituen, Sydney Adamu chef gazte eta handinahiaren interpretazioarengatik.

Proiektu berrienetan, besteak beste, Mulliganentzat (2023ko urtarrilaren 26an Netflixentzat animatutako telesaila) ekoizpenkidea eta idazle aritu zen.

Marvel-en Unibertso Zinematografikoan, 2024ko Thunderbolts filmean, paper bat du. Netflixen We Lost Our Human interaktibo berezian Ham rola du, paper nagusia. Teenage Mutant Nina Turtles: Mutant Mayhem filmako protagonista da.

 Beste lan batzuk 
Edebiri Iconography izeneko podcast baten koanfitrioia da Olivia Craigheadekin. Gonbidatuak elkarrizketatzen ditu, beren ikono pertsonalei buruz hitz egiteko. Forever Dog-ek ekoizten du podcast-a, eta 2020an merkaturatu zen bigarren denboraldia.

Amerikako Sozialista Demokratikoentzako kanpaina egin du.

 Filmografia 

 Filmak 
UrteaIzenburuaRolaOharrak2020ShithouseEmilyAkreditatu barikCicadaNikki2021How It EndsStand UpAs of YetKhadijah2022Hola, adiós y todo lo que pasóStella2023Theater CampJanetBottomsJosieThe Sweet EastMollySpider-Man: Across the Spider-VerseGlory GrantahotsaTeenage Mutant Ninja Turtles: Mutant MayhemApril O'Neilahotsa

 Telebista 
UrteaIzenburuaRolaOharrak2014DefectivesStaceyAtala: "Public Display of Affection"2020–...Bigtop BurgerFrances (ahotsa)Gainerakoa2020–2025Big MouthMissy Foreman-Greenwald (ahotsa)Protagonista; eta gidoilaria2021DickinsonHattie6 atal;eta gidoilaria2021The PremiseEve StoneAtala: "Social Justice Sex Tape"2022–...The BearSydney AdamuProtagonista2022What We Do In the ShadowsGidoilaria2023Abbott ElementaryAyesha TeaguesGainerakoa2023History of the World, Part IIJapheth's emazteaAtala: "III"2023MulliganScarpaccio/Jayson Moody generala(ahotsa)Gainerakoa2023KiffTotsy irakaslea(ahotsa)Atala: "Kiff's Mix"2023Black mirrorSandyAtala: "Joan is awfull"2023Secundaria de clonesHarriet Tubman (ahotsa)Gainerakoa

 Erreferentziak 

 Kanpo estekak 


 Ayo Edebiri on Twitter

Kategoria:Bostondarrak
Kategoria:Ameriketako Estatu Batuetako emakume aktoreak
Kategoria:Afro-amerikar aktoreak
Kategoria:LGBT aktoreak
Kategoria:Telebista aktoreak
Kategoria:Zinema aktoreak
Kategoria:Emakume gidoilariak
Kategoria:Emakume komedianteak
Kategoria:Emakume ahots aktoreak